Referat Fau møte 19.februar 2024

Tilstede:

Kellfrid Solli

Anita Nesvåg Støle

Anne Kristin Aamodt

Mariell Solli Mydland

Annette Saurdal

Cecilie Mysing

Ida Nesvåg

May Britt Berntsen

Iselin Mydland

Janne Kapstad Løvbrekke

Marita Pedersen

**Saker:**

1. **Elevene slutte på skolen kl 13 onsdager**

Skolen ser på muligheten for at alle trinn kan slutte kl 13.00 på onsdager. Hovedgrunnen til at en ønsker det er for å få samlet personalet til en lengre økt for å få til et profesjonelt læringsfelleskap, noe som igjen elevene drar nytte av. Det er nok flere trinn som tenker at det blir fint å slutte litt tidligere. For å få til dette har rektor og ledelsen ulike forslag for å få dekket det lovpålagte antall skoletimer som elevene skal ha. Det kan være alt fra å ha lengre arbeidsøkter til å gjøre om på noen friminuttordninger. Flere skoler har allerede kortere skoledager og det finnes flere forslag til løsninger for å få dette til som en kan dra læring fra. Hvordan skoleøktene organiseres er opp til hver enkelt skole.

FAU stiller seg positive til en prøveordning på dette forslaget. Tenker at det er nyttig at lærerne får større læringsfelleskap. For noen elever kan det være fordel at det er mindre friminutt og dermed mindre rom for tull. Samtidig skal en være oppmerksom på at for noen kan det være vanskeligheter med kabalen, kanskje spesielt for 5. trinn. Mulig skolen kan se på noen ordninger for dette siden de ikke har SFO tilbud, eksempelvis lekseordninger.

Rektor har spurt om det bør være en spørreundersøkelse, men FAU tenker ikke at det er nødvendig.

1. **Elevundersøkelsen for 2023**

Rektor legger fram resultater fra elevundersøkelsen for 7 og 10. trinn.

Skolen ble ikke overrasket over svarene som kom fra 7 trinn som ikke var veldig gode resultater. Dette trinnet hadde en tøff periode i høst da undersøkelsen ble gjort. Det bærer nok svarene preg av. Det er blitt satt inn ulike tiltak på dette trinnet, blant annet har ledelsen vært inne for å hjelpe til. Rektor tror resultatene ville vært annerledes dersom de var blitt foretatt i dag.

10. trinns resultater er på nivå med fylke og nasjonalt. Skolen kan bli bedre på å gi elevene en opplevelse av å påvirke skolehverdagen og læringen. Og forstå tilbakmeldingene de får. Likevel rapporteres det at 10.klassingene generelt har høy trivsel og opplever god støtte fra lærere.

1. **Øyeblikksbilde fra skolen. Hva jobber vi med?**

Rektor og skolen jobber med elevundersøkelsen, nasjonaleprøver og tilstandsrapporten som skal framlegges for politikerne om hva skolen kan gjøre for å forbedre seg. Skolen vil også ta tak i det som kom fram på elevundersøkelsen med å jobbe med elevmedvirkning og gi tilbakemeldinger som elevene skjønner og klarer å dra nytte av for videre læring.

1. **Hva ser vi framover på vår skole? Elevtall osv**

Elevtallet går ned, 1. klasse til høsten er bare 30 stk. siste kullet som er veldig stort er rett i underkant av 50 stk. Det er 5. trinn nå. De neste kullene som er født de siste årene ligger på mellom 30-34.

1. **PALS – endringer i forhold til brev hjem ved henvendelser**

Praksis til nå har vært at dersom elev får 5 beskjed om ulike avvik, som kommet for sent, glemt noe el så får eleven et brev hjem. Dersom 5 nye så kommer enda et brev og dersom enda 5 nye har det kommet et 3. brev hjem. Det siste brevet har vært en innkalling til et møte mellom skole og foreldre og inneholdt informasjon om at aktuelle andre instanser muligens må kobles på. Disse brevene er det kontaktlærer som har ansvar for å sende ut.

Skolen ønsker nå å sende disse meldingene i Visma istedenfor i brev form. Ønsker også å ta vekk det som står om at aktuelle andre instanser kobles på og heller drøfte om dette er aktuelt på møtet istedenfor.

Dette for å få til et bedre samarbeid og mindre gjøre dialogen mindre formell. FAU stiller seg positive til dette tiltaket.

1. H**ordan motivere fedre til å laste ned visma appen og bli med i FAU**

Rektor har lest forskning at dersom fedre kobler seg på så har dette veldig positiv effekt for barn.

* FAU foreslår følgende tiltak for å mobilisere fedre:
* Rektor tar det opp på det store foreldremøte
* Det nevnes på foreldremøter
* Skriv gjerne på ukesplaner
* Deltagere i FAU sprer ordet, gjerne på foreldremøter

1. **Hva er et godt skole – hjem samarbeid? Rektor viser kort til hva loven sier.**

I loven er det sånn at det skal være foreldremøte 2 ganger i året, det ene kan være det store foreldremøte. Og det skal være 2 utviklingsamtaler.

FAU tenker det er lurt med sosiale ferdighetstrening på skolen, kanskje i form av at dette er en aktivitet når en har stasjoner.

Fau stiller seg positive til at lærerne har lav terskel for å ta opp sosial problematikk på foreldremøter. Viktig med åpen dialog, på et tidlig stadie.

1. **Annet**

Ikke tid til noe annet.

Innkalling til neste møte kommer

Ref: May B. Berntsen